— Вось мы заходзім на тэрыторыю цяперашняй бальніцы, а шмат год таму тут былі ўсялякія дапаможныя вайсковыя збудаванні, тыпу стайняў, складоў. Зараз з польскіх палкавых будынкаў засталіся толькі два, бо яны цагляныя, а большасць былі драўляныя, на іх месцы пазней паставілі больш надзейныя канструкцыі. Тут на першым (ці падвальным) паверсе бачна, якія нязвыклыя вокны былі запланаваныя першапачаткова ў гэтых дамах. Іх пасля залажылі, не ведаю, з якіх матываў, можа, эканоміі. А вось польскія краты на вокнах пакінулі. Ну, і не дзіўна, зірніце, якія грунтоўныя.